Prenosimo vam tužnu vijest da je u 57. godini života preminuo Željko Vrbiček. Željko se rodio 16.05.1959. godine, a živio je i djelovao u Domagoviću kraj Jastrebarskog. Bio je član Dobrovoljnog vatrogasnog društva Domagović od 1976. godine u kojem je u više navrata obnašao dužnost zapovjednika i zamjenika zapovjednika. Također je bio član Zapovjedništva Vatrogasne zajednice grada Jastrebarskog, a trenutno je u VZG Jastrebarsko obnašao dužnost predsjednika Povjerenstva za vatrogasna natjecanja. Željko je poznat u gradu Jastrebarskom, Zagrebačkoj županiji i Republici Hrvatskoj kao vrlo aktivan vatrogasni sudac. Redovito je kao glavni sudac nastupao na gradskim, županijskim i državnim vatrogasnim natjecanjima te na vatrogasnoj olimpijadi 2013. godine u Mulhouseu.
Posljednji ispraćaj dragog nam Željka biti će u srijedu 10. svibnja 2017. godine na mjesnom groblju u Domagoviću s početkom u 16.00. sati.
Vijest prenosimo sa:
Tužna vijest – preminuo je dragi naš kolega vatrogasac Željko Vrbiček
By Tea Jambrecina| 2017-09-12T09:34:56+00:00 08.05.2017|Događanja|Komentari isključeni za Preminuo je g. Željko Vrbiček